แคปริคอร์น ชูร่า
แคปริคอร์น ชูร่า () ตัวละครจากการ์ตูนเรื่องเซนต์เซย่า เป็นโกลด์เซนต์ประจำราศีมกร ผู้ดูแลปราสาทแพะทะเล 1 ใน 12 ปราสาทแห่งแซงค์ทัวรี่

บทบาท

ผู้ดูแลปราสาทแพะทะเล 
ขณะที่บรอนเซนต์ 4 คน กำลังผ่านจากปราสาทมนุษย์ม้าของซาจิททาเรียส ไอโอลอส เข้าสู่ปราสาทแพะทะเล ไม่มีผู้ขัดขวาง ไม่มีพลังคอสโม่ของศัตรู ทุกคนกำลังจะผ่านออกไป แต่แล้วจู่ ๆ ดราก้อน ชิริว ก็รู้สึกได้ถึงสัญญาณการโจมตีจากด้านหลัง พร้อมบอกให้ทุกคนกระโดด พริบตานั้นพื้นดินบริเวณหลังปราสาทก็แยกออกเป็นหุบเหวจากฝีมือของ แคปริคอร์น ชูร่า โกลด์เซนต์ผู้ดูแลปราสาทแพะทะเล ทุกคนยกเว้นชิริวได้กระโดดไปอยู่ฝั่งตรงข้ามหมด ส่วนชิริวต้องอยู่ที่เดิมเพื่อจัดการกับชูร่า หากไม่แล้วทุกคนจะถูกชูร่าเล่นงานตกลงไปเหวตายกันหมด

ชูร่าได้บอกว่า ตนเป็นผู้สังหารไอโอลอสเองเมื่อ 13 ปีก่อน ตามคำสั่งของเคียวโก ด้วยไม่รู้ว่าเคียวโกเป็นคนชั่วร้าย เซนต์ แคปริคอร์น ได้ชื่อว่าเป็นเซนต์ที่จงรักภักดีต่ออาเธน่ามากที่สุดในบรราดาเหล่าเซนต์

ชูร่ามีท่าไม้ตายที่น่ากลัวคือ เอ็กซ์คาลิเบอร์ (Excalibur) ที่แขนขวาโดยคมกริบเหมือนดาบเอ็กซ์คาลิเบอร์ในตำนาน สามารถตัดทุกสิ่งให้ขาดได้ ชูร่าใช้เอ็กซ์คาลิเบอร์ตัดชุดคล็อธของชิริวจนหมด จนชิริวต้องใช้ท่ามังกรทะยาน อันเป็นท่าไม้ตายที่ท่านผู้เฒ่าได้ห้ามไว้ นำพาชูร่าและตัวเองทะยานออกไปสู่นอกโลก ชูร่าได้ถามชิริวว่า ทำไปเพื่ออะไร ชิริวตอบมาสั้น ๆ ว่า เพื่ออาเธน่า ชูร่าจึงสำนึกได้และสละชุดโกลด์คล็อธให้ชิริวและถีบชิริวกลับมาสู่โลก และตัวเองก็ได้สลายไปกับชั้นบรรยากาศ

เจ้าสมุทรโปไซดอน 
ในขณะที่ชิริวกำลังพลาดท่าแก่คริวซาโอล กฤษณะ ขุนพลผู้ดูแลเสาค้ำมหาสมุทรอินเดียอยู่นั้น ชูร่าก็ได้ปรากฏตัวขึ้นในมโนสำนึกของชิริวและปลุกชิริวให้ลุกขึ้นสู้ โดยบอกว่าที่แขนขวาของชิริวมีวิญญาณของตนสถิตย์อยู่ นั่นคือ เอ็กซ์คาลิเบอร์ นั่นเอง ซึ่งชิริวก็ได้ฟื้นขึ้นและใช้เอ็กซ์คาลิเบอร์ตัดหอกทองคำของกฤษณะได้สำเร็จ และใช้เป็นท่าไม้ตายต่อมา

สงครามศักดิ์สิทธิ์-เทพเจ้าฮาเดส 
ชูร่า ปรากฏตัวขึ้นมาพร้อมกับ เจมินี่ ซากะ กับ อควอเรียส คามิว ในฐานะเซนต์ที่ฟื้นจากความตายต้องการศีรษะของอาเธน่ากลับไปให้ฮาเดส  ร่างของชูร่าได้สลายลงไปเมื่อพระอาทิตย์ขึ้นเพราะเวลา 12 ชั่วโมง ที่ฮาเดสให้ไว้หมดลง

ชูร่า ปรากฏตัวอีกครั้งพร้อมกับเหล่าโกลด์เซนต์ทั้งหลายที่ตายไปแล้ว เพื่อรวมพลังกันทำลายกำแพงอาดูรเพื่อเปิดทางไปสู่เอริเซี่ยน

บทบาทในภาค Soul Of Gold 
ชูร่า ปรากฏตัวครั้งแรกเพื่อต่อสู้กับร่างเงาของตนที่เกิดจากมโนภาพของ เลโอ ไอโอเลีย ซึ่งตนไม่สามารถกำจัดได้เนื่องจากผู้ที่ทำให้เกิดมโนภาพจะต้องเป็นคนกำจัด ดังนั้น ชูร่าจึงได้ใช้ท่า จัมปิ้งสโตน แล้วล็อกร่างเงาของตนไว้ แล้วให้ไอโอเลียใช้ท่าไลนิ่ง พลาสม่า กำจัดร่างเงา ในเวลาต่อมา ชูร่าได้เดินทางที่ห้องที่มี อควอเรียส คามิว เฝ้าไว้ และแพ้คามิว จนถูก เซิร์ท เพื่อนของคามิวสังหาร

ท่าไม้ตาย 
 เอ็กซ์คาลิเบอร์ (Excalibur) ท่านี้จะใช้มือในการแหวกอากาศซึ่งมีความคมเหมือนดาบ สามารถฝ่าได้ทุกสรรพสิ่ง
 จัมปิ้งสโตน (Jumping Stone) ท่าที่ใช้ขาเกี่ยวคู่ต่อสู้แล้วเหวี่ยงขึ้นฟ้า ทำให้คู่ต่อสู้ได้รับบาดเจ็บ

หมายเหตุ 
 หน้ากากของชุดคล็อธแคปริคอร์น ในฉบับมังงะจะเป็นทรงครอบเพียงใบหน้า แต่ในฉบับอนิเมะหน้ากากจะเป็นทรงครอบหมดทั้งศีรษะ แต่ในภาคสงครามศักดิ์สิทธิ์-เทพเจ้าฮาเดส หน้ากากได้เปลี่ยนเป็นลักษณะคล้ายมังงะตอนแรก
 ชื่อ "ชูร่า" มีที่มาจากอาชูร่า (อสุรา) เพื่อแสดงให้เห็นว่าเป็นคนที่ชอบการต่อสู้มาก ทีแรก มาซามิ คุรุมาดะ ตั้งใจจะตั้งชื่อนี้ให้กับเซนต์แห่งเจมินี่ แต่สุดท้ายก็เปลี่ยนมาใช้กับเซนต์แห่งแคปริคอร์นแทน

อ้างอิง 

 มะซะมิ คุรุมะดะ, เซนต์เซย่า เล่มที่ 11, สำนักพิมพ์วิบูลย์กิจ, 2543
 มะซะมิ คุรุมะดะ, เซนต์เซย่า เล่มที่ 16, สำนักพิมพ์วิบูลย์กิจ, 2545
 มะซะมิ คุรุมะดะ, เซนต์เซย่า เล่มที่ 19, สำนักพิมพ์วิบูลย์กิจ, 2548
 มะซะมิ คุรุมะดะ, เซนต์ เซย่า เล่มที่ 26 , สำนักพิมพ์วิบูลย์กิจ, 2549

ดูเพิ่ม 
 อาธีน่าและเซนต์แห่งอาธีน่า

แหล่งข้อมูลอื่น 
 แคปริคอร์น ชูร่า จากไทยเซนต์เซย่าดอตคอม

ตัวละครในเซนต์เซย์ย่า
โกลด์เซนต์แห่งอาธีน่า
ตัวละครชาวสเปน

pt:Anexo:Lista de Cavaleiros de Atena#Cavaleiros de Ouro